Tomás Andrés Mauro Muldoon

**Tomás Andrés Mauro Muldoon** (1938–2024) var en amerikansk ordensgeistlig og katolsk biskop av Juticalpa i Honduras.
## Liv og virke
### Fransiskanerprest
Tomás Andrés Mauro Muldoon gikk inn i fransiskanerordenens novisiat den 15. august 1958 og avla sine første løfter den 16. august året etter. Tre år senere, den 16. august 1962, avla han de evige løfter, og ble presteviet den 11. juni 1966 ved *Mt. Alvernia Seminary* i Wappingers Falls, av den amerikanske misjonsbiskop Bernardino Nicola Mazzarella av Comayagua i Honduras.

### Prelat av Inmaculada Concepción de la Bienaventurada Virgen María en Olancho
Pave Johannes Paul II utnevnte ham til prelat for territorialprelaturet *Inmaculada Concepción de la Bienaventurada Virgen María en [[Olancho]]* den 1. februar 1983. Han ble ordinert til biskop av erkebiskopen av Boston, Bernard Francis Law, den 8. oktober 1984 i *Holy Cross Cathedral* i Boston; medkonsekratorer var Lorenzo Michele Joseph Graziano OFM, biskop emeritus av San Miguel, og Daniel Anthony Cronin, biskop av Fall River.

### Biskop av Jutigalpa
Med opphøyelsen av territorialprelaturet til bispedømme den 31. oktober 1987 ble han utnevnt til biskop av Juticalpa. Det omfatter hele Departamento de Olancho, det største i areal av Honduras' departementer, og samtidig et meget uveisomt område med mange fjell. 

Han klarte i løpet av sin tid først som biskop-perlat, og deretter som biskop, å forøke antallet prester i sitt territorium, og grunnla kongregasjoner som var klart forankret i Olancho: *Hermanas Franciscanas Cooperadoras Parroquiales de la Asunción* og *Hermanas Misioneras de N.S. de la Presentación*. Videre, ved sitt åndelige lederskap, støttet biskop Muldoon de vedvarende oppgaver med den kristne dannelse av leksøstre og brødre som samarbeidspartnere og fullverdige deltakere i tjenesten og som medlemmer av de forskjellige apostoliske bevegelser.

Den 1. februar 2012 innvilget pave Benedikt XVI hans tidlige fratreden i en alder av 72 år - den foretrukne alder for biskopers fratreden er i den katolske kirke 75 år.

Tomás Andrés Mauro Muldoon døde i en alder av 85 år den 14. juni 2024 på *Framingham Union Hospital* i Framingham.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Benedict Joseph Flaget (1763-1850) *1810
* Erkebiskop Martin John Spalding (1810-1872) *1848
* Kardinal James Gibbons (1834-1921) *1848
* Biskop Edward Patrick Allen (1853-1826) *1897
* Biskop Richard Oliver Gerow (1885-1976) *1924
* Biskop Joseph Bernard Brunini (1909-1996) *1957
* Kardinal Bernard Francis Law (1931-2017) *1973
* Biskop *Tomás Andrés Mauro Muldoon* (1938-2024) *1984

## Referanser